Ο Ολυμπιακός ετοιμάζεται να ολοκληρώσει μια μεγάλη μεταγραφή, που αν υλοποιηθεί θα προκαλέσει αίσθηση.

Σύμφωνα με δημοσίευμα της ηλεκτρονικής έκδοσης της ισπανικής εφημερίδας As, οι «ερυθρόλευκοι» βρίσκονται κοντά στην απόκτηση του Τόμας Βερμάελεν.

Όπως αναφέρεται στο σχετικό άρθρο, ο 34χρονος Βέλγος διεθνής στόπερ, που μένει ελεύθερος από την πρωταθλήτρια Ισπανίας, έχει λάβει τις καλύτερες συστάσεις για το σύλλογο και την Ελλάδα από τον Ερνέστο Βαλβέρδε.

Όπως σημειώνει ο συντάκτης, Χαβιέρ Μιγκέλ, αν τελικώς η μετακίνηση του Βερμάελεν οριστικοποιηθεί, τότε ο Ολυμπιακός θα έχει εντάξει στο δυναμικό του έναν πολύ μεγάλο κεντρικό αμυντικό, άψογο επαγγελματία και πολύ έμπειρο παίκτη.

Από την άλλη, υπογραμμίζεται η ευπάθεια του παίκτη που οδήγησε σε συνεχείς τραυματισμούς, οι οποίοι τον εμπόδισαν να καθιερωθεί στην Μπαρτσελόνα.

Στο τέλος, όμως, το μηδενικό για τον Ολυμπιακό κόστος καθώς δεν θα πληρωθεί ο σύλλογος, όπως και οι σαφέστατα μικρότερες απαιτήσεις του ελληνικού πρωταθλήματος ευνοούν τις δυνατότητες αυτής της υπόθεσης.